Bajarê St. Gallenî yê Swîsre  de seba ke PKK  lîsteya terorî bêro vetene bi hezaran îmzayî ameyî arêdayene.
Swîsre de kampanyaya îmzayan 3ê çeleyî de dest pêkerd heta nika hetê Meclîsê Komelê Demokratîkî yê Kurdan  (CDK-S) û hetê Têgêrayîşê Ciwanan ê Şorişgêran û Teko-Jin ra bi desan bajaran de îmzayî ameyî arêdayene. Nê bajaran ra yew zî St. Gallen o ke hedefê ci 10 hezar îmzayî. Hemserekê  CDK-Syî Kenan Canî ard ziwan ke ê heta nîmeyê hedefê xo ameyî û vat: ''Ma sere de derheqê PKKyî de vilawekan vila kenê û bi dîyaloganê rî bi rî şarê Swêdî rê qala raştîya PKKyî kenê û vanê ke têgêrayîşê şarî yo. Ge- ge şar têna standî vîneno û yeno îmza erzeno.  Roja şemeyî rixmê hewayê serdî ma 400 ra zafêr îmzayî arêdayî. Ma ke hedefê xo ra zafêr îmzayan arê bidê. Coka ma do xebatanê xo xurtêr bikerê.''
